Is God in my teleurgesteld? - www.bybelkennis.co.za
Hierdie is 'n algemene vraag wat mense vra as hulle besef dat hulle foute gemaak het en nie aan God se standaarde voldoen het nie. Sommige mense sê selfs die mens is "niks meer as 'n wandelende teleurstelling vir ons hemelse Vader nie." Hierdie is nie waar nie. Dit mag selfs 'n rede wees waarom sommige mense die kerk verlaat. As dit al is wat hulle kan bereik, hoekom moet hulle nog probeer.
Jy kan tog nie 'n verhouding met 'n agtjarige kind bou as jy die hele dag vir haar vertel dat sy vir jou 'n teleurstelling is nie. Geen wonder sommige mense beskryf God as "wreed en onregverdig" nie. In werklikheid het ons die volmaakte Vader. Wat sal gebeur as die kerk eerder mense bemagtig in plaas daarvan om elke Sondag skuldgevoelens by hulle op te wek? Wat sal gebeur as die kerk eerder oor God se liefde praat? Hoe kragtig sal dit nie wees om mense se lewens te verander nie.
Mense is nie 'n wandelende teleurstelling vir God nie. Jesus het vir ons gesterwe. In Jesus Christus het jy 'n lewe vol vreugde en vrede wat God verheerlik.
Rick Warren het ook oor hierdie gevoel van teleurstelling en hoe om dit in die lewe te hanteer, gepraat. Maak nie saak hoe hard ons probeer nie, ons kan nooit die wêreld so volmaak soos die hemel maak nie. Ons probeer volmaaktheid bereik deur ons verhoudings en besittings. Dit is nie die hemel nie. Natuurlik moet ons probeer om die wêreld 'n beter plek te maak. Moet ons verwag om volmaak te wees? Nee. Omdat dinge nie reg uitwerk nie, is ons gespanne. Ons het nie genoeg tyd om alles te doen nie wat ons graag wil doen nie. Daar is vertragings en probleme en doodloopstrate … en teleurstellings.
Alles is hierdie wêreld is gebroke. Niks werk volmaak omdat die wêreld vol sonde is nie. Maar een ding is seker: God is nie in my teleurgesteld as ek glo dat Jesus Christus my Verlosser is nie – al doen ek nou nie alles wat ek dink ek behoort te doen nie.